OpenLLM-France/wikimedia huggingface dataset:
# Zenne Dancer

Zenne Dancer és una pel·lícula turca inspirada en la història d'Ahmet Yıldız, qui va ser assassinat el 15 de juliol de 2008 per ser homosexual. La pel·lícula, dirigida pels amics de Ahmet Yıldız, Caner Alper i Mehmet Binay, es va estrenar el 13 de gener de 2011. La banda sonora de la pel·lícula va ser preparada per Demir Demirkan i Paolo Poti.

## Argument

La pel·lícula retrata l'amistat de tres homes homosexuals: Daniel, un fotògraf alemany que arriba a Turquia, Can, un ballarí de dansa del ventre que compta amb suport familiar, i Ahmet, que prové d'una família conservadora de l'est.

## Repartiment

* Kerem Lata - Can
* Giovanni Arvaneh -Daniel Bert
* Erkan Avci - Ahmet
* Tilbe Saran - Sevgi
* Rüçhan Caliskur - Kezban
* Plata Unal - Yilmaz
* Jale Arıkan - Şükran
* Tolga Tekin - Cihan
* Esme Madra - Hatice
* Hülya Duyar - Müjgan
* Mehmet Bozdogan - Kerem
* Aykut Kayacik - Zindan

## Premios

Al 48è Festival Internacional de Cinema d'Antalya va guanyar la major quantitat de premis, Millor Pel·lícula Nacional SİYAD, Millor Òpera Prima, Millor Actriu de Repartiment ( Tilbe Saran ), Millor Actor de Repartiment (Erkan Avcı) i Millor Fotografia (Norayr Kasper).

## Referències

* ↑ «Zenne: Dürüstlük bazen öldürür» (en türkçe). BirGün, 10 Ocak 2012 [Consulta: 16 Ocak 2012]. Arxivat 2012-01-20 a Wayback Machine.
* ↑ «Zenne filmi hakkında». Arxivat de l'original el 2015-11-03. [Consulta: 17 Ocak 2012].
* ↑ «'Zenne Dancer' stirs controversy on taboo subject» (en anglès). [Consulta: 11 setembre 2022].
* ↑ «“Zenne” vicdan yoklayacak!». Milliyet, 29 Kasım 2011 [Consulta: 16 Ocak 2012].

## Enllaços externs

* Zenne Dancer - Lloc web oficial
# (174567) Varda

Varda (2003 MW12) és un objecte del cinturó de Kuiper que òrbita al voltant del Sol a 46 ua de distància mitjana. Té un diàmetre d'aproximadament 765 kilòmetres segons el mètode de l'assupció d'albedo.
El seu descobriment es va produir el 21 de juny del 2003 en el Steward Observatory (Arizona, EUA), per part de J.A.Larsen, dins del programa de detecció d'asteroides i cometes Spacewatch.
Dins de la categoria d'objectes del cinturó de Kuiper, 2003 MW12 pertany a la subcategoria dels cubewanos.

## Referències

* 1 2 3 4 5 6 7 8 9 10 11 «JPL Small-Body Database». [Consulta: 1r març 2024].
* ↑ URL de la referència: https://www.minorplanetcenter.net/db_search/show_object?object_id=174567.
* ↑ «JPL Small-Body Database». [Consulta: 3 novembre 2024].
# Batalla de Galveston

La Primera Batalla de Galveston va ser una trobada naval realitzada el 4 d'octubre de 1862, durant els primers moments de la guerra en què la Unió intentava bloquejar el port de Galveston. La Segona Batalla de Galveston (usualment anomenada batalla de Galveston) va tenir lloc l'1 de gener de 1863, durant la Guerra Civil dels Estats Units, quan les forces Confederades, sota el comandament del major general John B. Magruder van atacar i van expulsar les tropes atacants de la Unió, des de la ciutat de Galveston, Texas.

## Batalla

Les forces d'Unió estaven constituïdes per tres companyies de 260 homes de Massachusetts i set vaixells de guerra situats a la Badia de Galveston. Afrontant a un enemic fortificat, i amb suport del foc naval, els Confederats van forçar la retirada una hora després de l'atac inicial, a l'alba.
Les troneres Confederades Bayou City i Neptune van arribar poc temps després. Tot i que la Neptune va ser ràpidament inutilitzada, la Bayou City va aconseguir la captura de l'USS Harriet Lane .
Mentre passava això, l'USS Westfield va embarrancar en un banc de sorra, i va ser incapaç d'alliberar-se. el Comandant de la guarnició Magruder va sol·licitar una treva de tres hores, però el comandant de Flota d'Unió William B. Renshaw, no va fer cas de l'oferta de negociació, intentat destruir l'embarrancat USS Westfield amb explosius, abans de deixar-lo caure en poder de mans enemigues Confederades.
Els explosius van ser detonats massa aviat i conseqüentment Renshaw i bastants soldats d'Unió van morir. Les tropes de la Unió a la costa van ser convençudes que els seus propis vaixells es rendien i, per tant, van rendir les seves armes. La resta de vaixells nord-americans no es van rendir i van tenir èxit en la retirada a territori controlat per la unió, la ciutat de Nova Orleans.

## Resultat

Victòria confederada. El bloqueig de la Unió al voltant de la ciutat de Galveston va ser aixecat temporalment durant quatre dies, i Galveston va romandre en mans Confederades durant la resta de la guerra.

## Referències

* ↑ Cotham, Edward T. Battle on the Bay: The Civil War Struggle for Galveston (en anglès). University of Texas Press, 1998, p.4. ISBN 0292712057.

## Enllaços externs

* National Park Service battle description Arxivat 2007-05-19 a Wayback Machine.
* The Battle of Galveston (1 January 1863) at Lone Star Junction
* Battle of Galveston at The Handbook of Texas Online
# (20140) Costitx

(20140) Costitx és un asteroide descobert el 23 d'agost de 1996 per Manuel Blasco a l'Observatori Astronòmic de Mallorca. La seva designació provisional fou 1996 QT1. Va rebre el nom de la vila mallorquina de Costitx, on estan situades les instal·lacions de l'Observatori.

## Referències

* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 18 desembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=20140.
* 1 2 3 4 5 6 7 8 «JPL Small-Body Database». [Consulta: 18 febrer 2024].

## Enllaços externs

* Dades actualitzades de la NASA amb l'òrbita de (20140) Costitx (anglès)
# Gummfluh

El Gummfluh és una muntanya dels Alps de Berna occidental, situada a la frontera entre els cantons suïssos de Vaud i Berna. És el cim més alt de la cadena de muntanyes al costat sud del Pays d'Enhaut i es troba aproximadament a mig camí entre Château d'Oex i Gstaad. Els vessants nord formen part de la gran reserva natural de la Pierreuse.
És un cim dels Prealps de Vaudois unit als Alps Bernesos que culmina a 2.457 mètres sobre el nivell del mar. És el punt més alt de la serra situada al sud del Pays-d'Enhaut. El cim es troba a la frontera entre el cantó de Vaud i el cantó de Berna. La seva cara nord és molt escarpada amb un massís constituït essencialment per roques calcàries.
Als peus del Gummfluh hi ha la reserva natural de Pierreuse on hi viuen molts cabras cabras i isards . El nom de la muntanya vindria de Gumm (la "vall ") i fluh (el "pic ").

## Referències

* ↑ Retrieved from the Swisstopo topographic maps. The key col is the Col de Jable (1,884 m).
* 1 2 «Gummfluh». Arxivat de l'original el 2014-10-12. [Consulta: 27 octubre 2022].

## Enllaços externs

* Gummfluh a Hikr.org
* Guia de senderisme Gummfluh
# Copa del Rei Juvenil de futbol

La Copa del Rei Juvenil de futbol és un torneig espanyol de futbol per a clubs en categoria juvenil. És organitzada per la Federació Espanyola de Futbol. S'inicià l'any 1951. S'anomenà Copa del Generalíssim fins al 1976.

## Historial

| 1951 FC Barcelona 1952 Atlètic de Madrid 1953 Reial Madrid 1954 AD Plus Ultra 1955 Reial Societat 1956 Atlètic de Madrid 1957 Real Murcia 1958 Atlètic de Madrid 1959 FC Barcelona 1960 CD Firestone 1961 València CF 1962 Sevilla FC 1963 Athletic Club 1964 Athletic Club 1965 Athletic Club 1966 Athletic Club 1967 Athletic Club 1968 Reial Madrid 1969 Reial Madrid 1970 Athletic Club 1971 Reial Madrid 1972 UD Las Palmas 1973 FC Barcelona 1974 FC Barcelona 1975 FC Barcelona 1976 FC Barcelona 1977 FC Barcelona 1978 Reial Madrid 1979 Sevilla Atlético 1980 FC Barcelona 1981 Reial Madrid 1982 Reial Madrid | 1983 Real Betis 1984 Athletic Club 1985 Reial Madrid 1986 FC Barcelona 1987 FC Barcelona 1988 Reial Madrid 1989 FC Barcelona 1990 Real Betis 1991 Reial Madrid 1992 Athletic Club 1993 Reial Madrid 1994 FC Barcelona 1995 Albacete Balompié 1996 FC Barcelona 1997 Sevilla FC 1998 Real Betis 1999 Real Betis 2000 FC Barcelona 2001 RCD Espanyol 2002 FC Barcelona 2003 RCD Espanyol 2004 RCD Espanyol 2005 FC Barcelona 2006 FC Barcelona 2007 Albacete Balompié 2008 Sevilla FC 2009 Sevilla FC 2010 Athletic Club 2011 FC Barcelona 2012 RCD Espanyol 2013 Reial Madrid 2014 Sevilla FC | 2015 Rayo Vallecano 2016 Atlètic de Madrid 2017 Reial Madrid 2018 Atlètic de Madrid |

## Palmarès
### Per club

* 18 FC Barcelona
* 13 Reial Madrid
* 9 0 Athletic Club
* 6 0 Sevilla FC (inclou Sevilla Atlético)
* 5 0 Atlètic de Madrid
* 4 0 Real Betis
* 4 0 RCD Espanyol
* 2 0 Albacete Balompié
* 1 0 AD Plus Ultra
* 1 0 Reial Societat
* 1 0 Real Murcia
* 1 0 CD Firestone
* 1 0 València CF
* 1 0 UD Las Palmas
* 1 0 Rayo Vallecano
* 1 Reial Club Deportiu Mallorca

### Per territori

* 22 0 Catalunya
* 20 0 Madrid
* 11 0 País Basc
* 10 0 Andalusia
* 2 0 Castella-La Manxa
* 1 0 Múrcia
* 1 0 País Valencià
* 1 0 Canàries

## Enllaços externs

* RSSSF
# Àcid 3-fosfoglicèric

L'àcid 3 fosfoglicèric — o 3-fosfoglicerat sota forma desprotonada, abreujat com 3PG — és un compost orgànic important en bioquímica. Només és biològicament actiu l'enantiòmer 3-fosfo-D-glicerat. Intervé segons el cas com metabòlit de la glucòlisi en relació amb la cadena respiratòria o com intermediari el cicle de Calvin en relació amb la fotosíntesi.

## Biosíntesi

El grup fosfat té un alt potencial de transferència de l'àcid 1,3-difosfoglicèric (1,3-DPG) produït al curs de la glucòlisi permet fosforilar una molècula d'ADP en ATP per formar el 3-fosfo-D-glicerat (3PG) sota acció de la fosfoglicerat cinasa.
Via metabòlica de la glicòlisi :
| Glucosa | Hexoquinasa | Hexoquinasa | Glucosa 6-fosfat | Glucosa-6-fosfat isomerasa | Glucosa-6-fosfat isomerasa | Fructosa 6-fosfat | fosfofructoquinasa-1 | fosfofructoquinasa-1 | Fructosa 1,6-bisfosfat | Fructosa bifosfat aldolasa | Fructosa bifosfat aldolasa |
| | ATP | ADP | | | | | ATP | ADP | | | |
| Dihidroxiacetona fosfat | | Gliceraldehid 3-fosfat | Triosafosfat isomerasa | Triosafosfat isomerasa | Triosafosfat isomerasa | Gliceraldehid 3-fosfat | Gliceraldehide-3-fosfat deshidrogenasa | Gliceraldehide-3-fosfat deshidrogenasa | Gliceraldehide-3-fosfat deshidrogenasa | 1,3-bifosfoglicerat |
| | | | | | | | NAD$^+$ + P$_i$ | NADH + H$^+$ | | |
| | + | | | | 2 | | | | 2 | |
| Fosfoglicerat quinasa | Fosfoglicerat quinasa | Fosfoglicerat quinasa | 3-fosfoglicerat | Fosfoglicerat mutasa | Fosfoglicerat mutasa | Fosfoglicerat mutasa | 2-fosfoglicerat | Fosfopiruvat hidratasa(enolasa) | Fosfopiruvat hidratasa(enolasa) | Fosfopiruvat hidratasa(enolasa) | Fosfoenolpiruvat | Piruvat quinasa | Piruvat quinasa | Piruvat quinasa | Piruvat |
| ADP | ATP | | | | | | | | H$_2$O | | | ADP | ATP | | |
| | | 2 | | | | 2 | | | | 2 | | | | 2 | |
# Batalla de Jena-Auerstädt

Batalla de Jena-Auerstädt té aquests significats:
La batalla de Jena-Auerstädt va tenir lloc simultàniament en dos emplaçaments diferents: Jena i Auerstädt.
* Batalla de Jena
* Batalla d'Auerstädt
# Onryō

Un onryō (怨霊) és un fantasma japonès que pot tornar al món físic per cercar venjança. Hi pot haver onryos masculins, principalment procedents del teatre kabuki, però la majoria són dones. Impotents en el món físic, sovint aquest fantasmes van patir en vida, normalment per motius amorosos, però després de la mort el seu esperit arriba a tenir una gran força.

## Referències

* ↑ Suzuki, Yui. Medicine Master Buddha: The Iconic Worship of Yakushi in Heian Japan. BRILL, 2011, p. 29–31. ISBN 978-9004196018.
* ↑ Grappard, Allan G. (1988), "Religious practices", in Hall, John Whitney, The Cambridge History of Japan, vol. 2, Cambridge University Press, pàg. 559–, ISBN 978-0521223539, <https://books.google.com/books?id=eiTWWfoyuyAC&pg=PA560>
# Marc Candela i Callado

Marc Candela i Callado (Barcelona, 4 de maig del 1984) és un arquitecte tècnic i polític català. És l'alcalde de l'Ajuntament de Martorelles, des de les eleccions municipals de 2015.
És Tècnic Superior en Planejament Urbanístic i Operacions Topogràfiques per l'Institut Provençana de l'Hospitalet de Llobregat i Graduat en Arquitectura tècnica per la Universitat de Girona, professió que exerceix com a liberal autònom. Militant d'Esquerra Repúblicana de Catalunya (ERC) des de 2004, ha format part de la llista candidata a les eleccions municipals de 2003 a Santa Maria de Martorelles, i des del 2007 a Martorelles. El 2011, ja com a cap de llista, va esdevenir tercer tinent d'alcalde i regidor de Cultura i Joventut. Després de les eleccions municipals de 2015 va ser investit alcalde gràcies al suport de PSC, MApM i ICV-EUiA. Des del 13 de juny del 2015 és l'Alcalde-President de l'Ajuntament de Martorelles i regidor de les àrees de governació, urbanisme, via pública, seguretat ciutadana, comunicació i cooperació. Des del 2019, governa el consistori amb majoria absoluta.

## Referències

* ↑ «ERC governà a Martorelles amb el PSC, MAPM i ICV-EUiA». El Punt Avui, 10-06-2015.
* ↑ «Marc Candela i Callado». ERC. Arxivat de l'original el 2016-01-30.
* ↑ «Eleccions 24-M». Diari Ara, 25-05-2015. Arxivat de l'original el 2016-02-03. [Consulta: 30 gener 2016].
* ↑ «Marc Candela (ERC) és investit alcalde de Martorelles». contrapunt, 15-06-2015. Arxivat de l'original el 2016-02-02. [Consulta: 30 gener 2016].
* ↑ «Marc Candela i Callado». Ajuntament de Martorelles. Arxivat de l'original el 2016-02-02. [Consulta: 30 gener 2016].
* ↑ «“Em preocupen les majories absolutes perquè fa que un es pugui deixar anar més per l'interès del partit que pel de la ciutadania”». Alcaldes.eu. Arxivat de l'original el 2020-03-24. [Consulta: 24 març 2020].

## Enllaços externs

* "Marc Candela i Callado" Benvinguda a l'espai de la Transparència Arxivat 2019-03-29 a Wayback Machine. de l'Ajuntament de Martorelles
* Marc Candela: "En els últims 30 anys no s'havia construït cap equipament municipal a Martorelles” | Entrevista Alcaldes.eu (06/03/2020) Arxivat 2020-03-24 a Wayback Machine.
# Homenaje al folklore asturiano y a Juanín de Mieres

Homenaje al folklore asturiano y a Juanín de Mieres és una escultura urbana ubicada a la plaça de Juanín de Mieres, La Corredoria, a la ciutat d'Oviedo, Principat d'Astúries, Espanya. És una de les més d'un centenar que adornen els carrers d'aquesta ciutat.
El paisatge urbà d'Oviedo es veu adornat per obres escultòriques, generalment monuments commemoratius dedicats a personatges d'especial rellevància en un primer moment, i més purament artístiques des de finals del segle xx. L'escultura, feta de bronze, és obra de Félix Alonso Arena, i està datada 1999.
Es tracta d'un monument destinat a homenatjar al conjunt del folklore asturià. El conjunt està format per una figura central, el cantant, que es presenta en la mateixa actitud, amb les mans a l'esquena, que tindria si anés a començar a actuar. Es veu acompanyada aquesta figura per una parella de ballarins vestits amb vestits típics regionals, completant l'escena els músics: un gaiter i un tamborillero.

## Referències

* 1 2 3 «Escultura «Homenaje al folklore astur y a Juanín de Mieres»» (en anglès). vivirasturias.com, 2001-2015. Arxivat de l'original el 2015-07-21. [Consulta: 19 juliol 2015].
* 1 2 «Esculturas en Oviedo» (en castellà). vivirasturias.com, 2001-2015. Arxivat de l'original el 2015-09-23. [Consulta: 19 juliol 2015].
* ↑ Gómez, Pablo «Homenaje al folclore asturiano y a Juanín de Mieres». Escultura Urbana, 28-06-2007. Arxivat de l'original el 2015-07-11. ISSN: 1988-5954 [Consulta: 19 juliol 2015].
* ↑ «Sculptures» (en francès). Ajuntament d'Oviedo, 2013. Arxivat de l'original el 2016-03-03. [Consulta: 19 juliol 2015].
# Guerres de religió a Europa

Les guerres de religió a Europa van ser una sèrie de guerres que van tenir lloc al continent europeu i que començaren amb la Reforma Protestant que va començar en 1517 i duraren fins al 1697. Esclataren a conseqüència de la reforma protestant de Martí Luter. Tot i no tenir sempre una relació aparent entre elles, totes van estar relacionades les unes amb les altres.

## Llista dels principals conflictes
### Anteriors a la reforma protestant

** Les Guerres Hussites (1419-1434)

### Segle XVI

* Sacre Imperi:
** La Guerra dels Camperols alemanya (1524-1526)
** Les guerres de Kappel a Suïssa (1529 i 1531)
** les guerres d'Esmalcada (1546-1547)
** La Guerra de Colònia (1583-1588)
* Anglaterra:
** La revolta de la Lliure Oració Comú (1549)
** El Sollevament del Nord (1569)
** La guerra angloespanyola (1585-1604)
* Escòcia:
** Sollevament protestant (1559-1560)
* França:
** Guerres de religió a França (1562-1589)
* Països Baixos:
** Guerra dels Vuitanta Anys (1568-1648)
* Irlanda:
** Reconquesta Tudor d'Irlanda (1529–1603)
** Rebel·lions de Desmond (1569-1583)
** Guerra dels Nou Anys Irlandesa (1594-1603)

### Segle XVII

La Guerra dels Trenta Anys va ser potser la més important de totes pel seu caràcter global. Va fer que se'n derivessin altres guerra. A Portugal la Guerra de Restauració portuguesa, a Catalunya la Guerra dels Segadors, a més de revoltes a Nàpols,...
* Europa:
** Guerra dels Trenta Anys (1618-1648)
** Setge de Viena (1683)
* França:
** Rebel·lions hugonots (1621-1629)
* Regne Unit:
** Guerres dels tres regnes (1639-1651)

### Segle XVIII

* França:
** La Guerra de Cevenes (1702-1704)

## Vegeu també

* Reforma protestant
* Guerra santa
* Hussites
* Dragonada

## Referències

* ↑ Torres i Sans, Xavier. Les altres guerres de religió. Barcelona: Documenta Universitaria, 2012, p. 272. ISBN 978-84-9984-184-7.
# Göksu Üçtaş

Göksu Üçtaş o Göksu Üçtaş Şanlı després de casar-se, (Şahinbey, Gaziantep, 30 d'agost de 1990) és la primera gimnasta turca a participar en uns Jocs Olímpics. Va representar Turquia als Jocs Olímpics de Londres 2012. Göksu Üçtaş va guanyar tres medalles, una d'or i altres dues de plata, a la Copa Mundial de Gimnàstica 2010 a Ostrava, i medalla de plata en salt sobre cavall als Jocs del Mediterrani de 2009 a Pescara. Va patir una lesió just abans del Jocs Olímpics de 2012 però igualment va competir a Londres.
Göksu Üçtaş és mare d'una filla, Lina.

## Referències

* ↑ «Köroğlu Gazetesi | Haber | OLİMPİYAT KAPISINI GÖKSU ÜÇTAŞ İLE ARALADIK», 12-10-2016. Arxivat de l'original el 2016-10-12. [Consulta: 17 desembre 2021].
* ↑ «Cimnastikte Göksu Üçtaş'tan 3 madalya» (en turc). [Consulta: 17 desembre 2021].
* ↑ YILMAZDEMİR/BOLU,(DHA), Koray. «Alçılı koluyla olimpiyatlara hazırlanıyor» (en turc). [Consulta: 17 desembre 2021].
* ↑ «Olympedia – Göksu Üçtaş». [Consulta: 17 desembre 2021].
* ↑ «Göksu cimnastiğe kızı Lina ile döndü», 27-08-2016. Arxivat de l'original el 2016-08-27. [Consulta: 17 desembre 2021].

## Enllaços externs

* Imatges de Göksu Üçtaş
# Àhmad al-Badawí

Abu-l-Fityan Àhmad al-Badawí, més conegut simplement com a Àhmad al-Badawí —àrab: أحمد البدوي, Aḥmad al-Badawī— (Fes, 1200 - Tanta, 24 d'agost del 1276) fou un asceta sufí marroquí conegut com a sayyid Badawí. Va fundar la tariqa badawiyya, que va ser molt popular a Egipte durant el període dels mamelucs i dels otomans. Membres de la confraria van arribar fins a Turquia, on l'ensenyament va perdurar fins a la instauració de la república. A Egipte és un sant venerat a qui s'atribueixen diversos miracles. Durant les festivitats del seu aniversari, la població de Tanta augmenta fins a gairebé doblar-se.

## Enllaços externs

* «Searching for the path» (en anglès). Al-Ahram weekly on-line, Issue No.510, 30 Nov. - 6 Dec. 2000 [Consulta: 3 gener 2013].
* http://www.ibnbadawi.com/english/badawi.htm Arxivat 2011-07-13 a Wayback Machine.
* http://www.citwf.com/film307216.htm
# Ubayd-Al·lah ibn Ziyad

Abu-Hafs Ubayd-Al·lah ibn Ziyad ibn Abihi (àrab: أبو حفص عبيد الله بن زياد بن أبيه, Abū Ḥafṣ ʿUbayd Allāh b. Ziyād b. Abīhi), més conegut senzillament com Ubayd-Al·lah ibn Ziyad (Bàssora, 648 - riu Khazir, 6 d'agost de 686), fou un governador omeia de Bàssora, de Kufa i de les terres orientals.
Era fill de Ziyad ibn Abihi. A la mort del seu pare vers el 673, fou nomenat pel califa omeia com a governador del Khurasan on en els darrers anys el seu pare havia tingut tres governadors delegats i hauria assolit el càrrec el 674; a l'any següent (674) el califa el va designar també com a governador de Bàssora, on va governar des de 675. El 680 se li va afegir el govern de Kufa. Ubayd Allah va sufocar (octubre del 680) la revolta d'al-Hussayn ibn Alí ibn Abi-Tàlib el que el va convertir en la bèstia negra dels xiïtes. La primera expedició àrab al darrere de l'Oxus, dirigida per Ubayd-Al·lah ibn Ziyad va arribar a Bukharà el 674.
El govern a Bàssora era complicat i en la confusió de la mort de Yazid ibn Muàwiya (680–683) va haver de contemporitzar amb els àixraf dels que fin i tot va arribar a tenir la baya però no es va poder sostenir i fou expulsat de la ciutat pels àixraf fugint a Síria on va aportar el seu suport a Marwan ibn al-Hakam pel que va combatre a la batalla de Marj ar-Ràhit; després va servir el seu fill Abd-al-Màlik ibn Marwan (685); fou el general responsable (tot i que no directe) de la victòria sobre els Tawwabun, en què Sulayman ibn Súrad i els seus homes foren massacrats a Ras al-Ayn, tradicionalment datada el 4 a 6 de gener del 685 però que segurament no va tenir lloc almenys fins al maig.
El general Ubayd-Al·lah va atacar Kufa (d'Ibn az-Zubayr) i Bàssora, però no les va poder ocupar (maig del 685). A Kufa es va revoltar el cap xiïta al-Mukhtar ibn Abi-Ubayd ath-Thaqafí, antic servidor del califa Alí ibn Abi-Tàlib, que es va proclamar imam. Ubayd-Al·lah els va atacar i es va lliurar una batalla indecisa (juliol del 686); però el general fou derrotat poc després a una batalla decisiva a la vora del riu Khazir (agost del 686) pel general Ibrahim ibn al-Àixtar, al servei d'Ibn az-Zubayr, i Iraq va quedar en mans d'Ibn az-Zubayr i els seus generals Mússab, Ibrahim ibn al-Àixtar i al-Muhàl·lab ibn Abi-Sufra. Aquest darrer, comandant de Bàssora, va derrotar al-Mukhtar de Kufa a Harura l'abril del 687 i va ocupar la ciutat en nom d'Ibn az-Zubayr.

## Referències

* ↑ Gibb, H. A. R.. The Arab Conquests in Central Asia. READ BOOKS, 2007, p. 17-19. ISBN 1-4067-5239-8.

## Bibliografia

* Enciclopèdia de l'Islam, X, 823.
* Jean Calmard, «EBN ZĪĀD, ʿOBAYD-ALLĀH» a Encyclopaedia Iranica
# Jordi Bascompte i Sacrest

Jordi Bascompte i Sacrest (Olot, Garrotxa, 20 de maig de 1967) és un biòleg i ecòleg català.
Es llicencià en biologia a la Universitat de Barcelona en 1994. Fins 1995 va treballar com a professor ajudant al Departament d'Ecologia a la Universitat de Barcelona. El 1996-1997 fou investigador de postgrau al Departament d'Ecologia i Biologia Evolutiva a la Universitat de Califòrnia a Irvine, el 1998-1999 al Departament d'Anàlisi Ecològica de la Universitat de Califòrnia a Santa Barbara. Des de 2000 és vinculat al CSIC com a professor de l'Estació Biològica de Doñana Des de 2015 és catedràtic de biologia evolutiva a la Universitat de Zúric.
Entre les seves distincions es troben el Premi Europeu Jove Investigador (EURYI) (2004), el Premi George Mercer de l'Associació Ecològica Americana (2007), el Premi Nacional d'Investigació Alejandro Malaspina (2011) i el Premi Marsh Book de l'Any de la Societat Ecològica Britànica (2016). Ha estudiat les lleis generals que determinen la forma com la interacció d'espècies condiciona la biodiversitat mitjançant la teoria de xarxes.

## Obres

* Evolució i complexitat amb Bartolomé Luque Serrano, Bromera: Alzira. ISBN 978-84-9824-885-2

## Referències

* ↑ Jordi Bascompte Arxivat 2018-02-06 a Wayback Machine. al web del CSIC
* ↑ Jordi Bascompte al web de la Universitat de Zúric
* ↑ «Publicada la Resolución por la que se conceden los Premios Nacionales de Investigación 2011». Arxivat de l'original el 2018-02-07. [Consulta: 5 febrer 2018].
* ↑ Biografia al web personal de Jordi Bascompte
* ↑ Cinco científicos reciben los Premios Nacionales de Investigación 2011
* ↑ JORDI BASCOMPTE: “LA TASA DE EXTINCIÓN DE ESPECIES ES CADA VEZ MÁS GRANDE, SEMEJANTE A LA DE LOS PERIODOS DE EXTINCIÓN EN MASA” Arxivat 2018-02-06 a Wayback Machine., 23 de novembre de 2011

## Enllaços externs

«Obra de Jordi Bascompte i Sacrest» a Dialnet.
* Articles de Jordi Bascompte a El País